# Notes al peu i al final

&kword; te un joc complet d'eines per a crear i gestionar notes al peu i al final. Quan assigneu una nota al peu, &kword; situa automàticament la nota a la part inferior de la pàgina correcta. Quan assigneu una nota al final, la notació es localitza en una llista numerada al final del vostre text. Si el punt de referència de la nota al peu o al final es mou a una nova pàgina, la nota al peu la seguirà i canviarà la numeració automàticament (si l'usuari així ho desitja).

&kword; també te l'habilitat de gestionar per separat les notes al final i al peu en el mateix document.

Teniu l'opció de deixar que &kword; controli la numeració de les vostres notes al peu. De manera alternativa, podeu especificar manualment cada nota al peu.

Hi ha múltiples esquemes de numeració automàtica i les vostres notes al peu es poden separar del text mitjançant una línia de divisió.

## Afegir una nova nota al peu o al final

Per afegir una nova nota al peu, poseu el cursor al final del text a on voleu la nota al peu. Després, seleccioneu Insereix Nota al peu/al final... des de la barra de menú. Això farà aparèixer una caixa de diàleg.

Si voleu que &kword; numeri automàticament les vostres notes al peu o al final, assegureu-vos que està seleccionat Automàtica. Si les voleu introduir manualment, seleccioneu Manual i introduïu l'entrada per a la nota al peu o al final en la caixa de text a la dreta.

Si és possible, intenteu permetre a &kword; que numeri automàticament les notes al peu i al final. Si &kword; controla la numeració i s'insereix, eliminen o es mouen les notes, &kword; tornarà a numerar o reordenarà automàticament dites notes.

Després seleccioneu o bé Nota al peu o bé Nota al final. Les notes al peu apareixeran a la part inferior de la pàgina a on ocorre la notació. Les notes al final apareixeran com una llista ordenada al final del vostre document.

Feu clic a Configura per a canviar l'aparença de les vostres notes al peu o al final.

Feu clic a Cancel·la per a tornar al vostre document sense inserir una nota al peu o al final.

Feu clic a Bé per a inserir la nota al peu o al final. &kword; crearà l'entrada de la nota al peu o al final i situarà el cursor al començament de l'entrada per a que hi introduïu la informació de referència desitjada. Escriviu-hi la informació de referència en l'espai que us proveeix.

Una vegada finalitzada la introducció de la informació de referència a la nota al peu o al final, simplement moveu el cursor sobre el número de la nota al peu o al final. Feu clic amb el &BDR;. Apareixerà un submenú. Seleccioneu Vés a la nota al peu i &kword; desplaçarà el cursor cap al text en el que heu fet la referència.

## Canviar la referència d'una nota al peu

Hi ha dues maneres per a canviar la informació de referència per a una nota al peu:

- Situeu el punter del ratolí sobre la nota al peu que voleu canviar i feu-hi clic una vegada amb el &BDR;. Apareixerà un submenú. Seleccioneu Edita la nota al peu. &kword; mourà el cursor immediatament cap a la referència de la nota al peu apropiada.

- Simplement aneu cap al final de la pàgina (si és una nota al peu) o cap al final del document (si és una nota al final). Localitzeu la referència de la nota al peu o al final i feu-hi clic una vegada amb el &BER;.

  Podeu saltar cap al final del document prement les tecles &Ctrl;Fin.

## Eliminar una nota al peu o al final

Per eliminar una nota al peu, simplement eliminant el número de nota al peu o nota al final. &kword; esborrarà la informació de referència i canviarà la mida del marc de la nota al peu.

## Canviar l'aspecte de les notes al peu

Per a configurar l'aparença de les notes al peu, seleccioneu Format Nota al peu... des de la barra de menú. Apareixerà una caixa de diàleg.

Hi ha 5 mètodes de numeració predefinits per a les notes al peu. Aquests mètodes es llisten en el costat esquerra de la caixa de diàleg. Comenceu seleccionant el mètode de numeració que voleu fent clic una vegada amb el &BER;.

En la caixa de text anomenada Text de prefix:, hi podeu introduir els caràcters que voleu que apareguin abans del número de la nota al peu.

En la caixa de text anomenada Text de sufix:, hi podeu introduir els caràcters que voleu que apareguin després del número de la nota al peu.

Podeu ajustar la posició de començament del comptador de la nota al peu usant el quadre de selecció de valors anomenat Comença a:.

### Canviar l'aparença de la línia de separació

Per a canviar l'aparença de la línia de separació, feu clic sobre la pestanya anomenada Línia de separació.

Podeu determinar l'alineació de la línia de separació seleccionant Esquerra, Centrada o Dreta

Determineu la longitud de la línia usant la caixa de selecció anomenada Mida a la pàgina:.

La caixa de selecció de valors anomenada Amplada: s'usa per a determinar el gruix de la línia de separació.

No confondre aquesta opció amb l'opció Mida a la pàgina:. L'Amplada: s'usa per a establir el gruix de la línia, no la distància al llarg de la pàgina.

Useu el quadre combinat anomenat Estil per a determinar el tipus de línia que es dibuixarà.

Feu clic a Bé per a canviar l'aparença de totes les notes al peu o feu clic a Cancel·la per a mantenir les opcions anteriors.

## Canviar la localització de les notes al peu

Podeu determinar l'espai de separació entre el marc de text principal i el de les notes al peu. Seleccioneu Format Disposició de pàgina... des de la barra de menú. Això farà aparèixer una caixa de diàleg:

Feu clic sobre la pestanya anomenada Capçalera i peu.

A la part inferior del diàleg hi ha una caixa de text anomenada Espai entre la nota al peu i el cos. Tal i com suggereix el seu nom, podeu usar aquesta caixa de text per a especificar la distància entre la vora inferior del marc principal i el limit superior de les notes al peu. Una vegada introduït l'espai desitjat, feu clic a Bé, i les notes al peu canviaran la posició en la pàgina.

Si en la pàgina actual hi ha tant notes al peu com notes al final, la configuració serà aplicada a l'espai que hi ha entre el cos i les notes al peu.

## Canviar l'aspecte de les entrades de les notes al final

Per a configurar l'aparença de les notes al peu, seleccioneu Format Nota al peu... des de la barra de menú. Apareixerà una caixa de diàleg.

Feu clic sobre la pestanya anomenada Notes al final.

Hi ha 5 mètodes de numeració predefinits per a les notes al peu. Aquests mètodes es llisten en el costat esquerra de la caixa de diàleg. Comenceu seleccionant el mètode de numeració que voleu fent clic una vegada amb el &BER;.

En la caixa de text anomenada Text de prefix:, hi podeu introduir els caràcters que voleu que apareguin abans del número de la nota al final.

En la caixa de text anomenada Text de sufix:, hi podeu introduir els caràcters que voleu que apareguin després del número de la nota al final.

Podeu ajustar la posició de començament del comptador de la nota al final usant el quadre de selecció de valors anomenat Comença a:.

Si voleu que hi hagi una línia que separi el text del document de les vostres notes al final, podeu trobar instruccions sobre com fer-ho en la secció titulada Canviar l'aparença de la línia de separació.